Қызылордалық оқушы жаңа математикалық кесте ойлап тапты
DATE: 21:05, 22 Мамыр 2023 | GMT +5
TITLE: Қызылордалық оқушы жаңа математикалық кесте ойлап тапты
URL: https://kaz.inform.kz/news/kyzylordalyk-okushy-zhana-matematikalyk-keste-oylap-tapty_a4070093/
META: DATE: 21:05, 22 Мамыр 2023 | GMT +5
TOTAL WORDS: 104
AUTHOR(S):
TEXT: Зерттеу жұмысының нәтижесінде Ұлттық зияткерлік меншік институты талабына сай жас автор Роза Садық пен жетекшісі Ғабиден Төлебайұлына куәлік берілді. Аталмыш кесте «Роза - өлшем бірліктер кестесі» деп ресми аталды. Жас өнертапқыш Қызылорда қаласындағы №5 мектеп-лицейінде білім алады. Бұл жаңалық «Зерде» республикалық ғылыми-зерттеу жобалары конкурсының республикалық кезеңінде үздік деп танылды. Аталмыш байқауда оған гранпри берілді. «Жобаның басты жаңалығы - математикалық өлшем бірліктермен жұмыс жасаудың әдістемелік кестесін есептер шығару барысында қолдану болып табылады. Математиканы оқытудың әдістемесін жетілдіретін бұл жаңа кесте бүгінде білім беру ұйымдарында сабақ процесінде қолданылып келеді», - деді жетекшісі Ғабиден Төлебайұлы. Айта кетсек, білім бәсекесінде қызылордалық оқушының еңбегі 600-ге жуық қатысушының арасынан озық шықты
